**LĒMUMS**

Liepājā

|  |  |
| --- | --- |
| 2021.gada 14.oktobrī |  Nr.382/12(prot. Nr.12, 11.§) |

Par kustamās mantas atsavināšanu

Lai nodrošinātu racionālu un lietderīgu pašvaldības kustamās mantas, kas nav nepieciešama funkciju nodrošināšanai, apsaimniekošanu, pamatojoties uz Publiskas personas mantas atsavināšanas likuma 3.panta pirmās daļas 1.punktu un otro daļu, 4.panta pirmo 11 daļu un otro daļu, 6.panta otro un trešo daļu, 8.panta ceturto un piekto daļu, 9.panta trešo daļu, Liepājas pilsētas domes 2018.gada 15.marta nolikumu Nr.11 “Liepājas pilsētas pašvaldības iestādes “Komunālā pārvalde” nolikums” 8.3.punktu, 2021.gada 30.augusta “Cirsmu novērtējumiem” un ievērojot Liepājas valstspilsētas pašvaldības domes pastāvīgās Pilsētas attīstības komitejas 2021.gada 7.oktobra lēmumu (sēdes protokols Nr.11) un pastāvīgās Finanšu komitejas 2021.gada 7.oktobra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Atļaut atsavināt, pārdodot izsolē, Liepājas pilsētas pašvaldības iestādes “Nekustamā īpašuma pārvalde” bilancē esošu kustamo mantu - augošu koku cirti (grāvja trases attīrīšana no apauguma) ar stumbra krāju 120 m3, kas atrodas kadastros: 17000160049, Grīzupes iela 104; 17000160025, Grīzupes iela 100; 17000160041, Grīzupes iela 102; 17000150054, Grīņu iela 1/3, un kuras apsaimniekošanu veic Liepājas pilsētas pašvaldības iestāde “Komunālā pārvalde”.

2.  Noteikt lēmuma 1.punktā minētās kustamās mantas nosacīto cenu (izsoles sākumcenu) 1397 EUR (viens tūkstotis trīs simti deviņdesmit septiņi *euro*).

3.  Liepājas pilsētas pašvaldības iestādei “Komunālā pārvalde” atbilstoši Publiskas personas mantas atsavināšanas likuma prasībām organizēt lēmuma 1.punktā minētās kustamās mantas atsavināšanu.

4.  Liepājas pilsētas pašvaldības iestādei “Komunālā pārvalde” izsoles rezultātā iegūtos līdzekļus ieskaitīt Liepājas valstspilsētas pašvaldības budžetā un divu nedēļu laikā pēc līdzekļu ieskaitīšanas iesniegt Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldē un Liepājas pilsētas pašvaldības iestādē “Nekustamā īpašuma pārvalde” detalizētu atskaiti.

5.  Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Komunālajai pārvaldei, Nekustamā īpašuma pārvaldei, pašvaldības izpilddirektoram, Juridiskajai daļai, Finanšu pārvaldei |